text: Politieleverne siger farvel til skolen – men hvad har de egentlig lavet?
  31 januar 2019 kl. 14.55
  De første politielever har nu fået papir på, at de har afsluttet deres uddannelse på den midlertidige politiskole i Fredericia. Men hvad har de egentligt fået tiden på skolebænken til at gå med?
  155 politielever rykkede i efteråret sidste år fra Brøndby til Ryes Kaserne i Fredericia, hvor de skulle færdiggøre deres uddannelse.
  Torsdag eftermiddag var der dimission for det første kuld af politielever, som er færdige på skolebænken vest for Storebælt og nu kan kalde sig politibetjente.
  Spørgsmålet er, hvad de mange nyuddannede betjente egentligt har fået tiden til at gå med, siden de ankom til Fredericia?
  Skal man tro de lokale børn i Fredericia, har kaffemaskinen været på overarbejde, der er blevet dyrket pakour, og så er der blevet fanget en helt masse røvere.
  Se videoen i toppen, og få børnenes bud på, hvad en politielev laver.
  
  
  